钦定古今图书集成/历象汇编/岁功典/第034卷 > 春暮二首 文徵明
## 钦定古今图书集成/历象汇编/岁功典/第034卷 > 春暮二首 文徵明

南风十日卷尘沙，吹落墙根几树花。老怯《麦秋》犹拥
褐，病逢谷雨喜分茶。庭阴寂历梧桐转，帘影差池燕
子斜。不是“地偏车马绝，市喧不到野人家。”

林花落尽意萧然，旧喜图书病亦捐。宛转闲愁如蔓
草，蹉跎春事到啼鹃。萦回淑气游丝困，亭午清阴碧
树圆。怪底叩门都不应，北窗无事正高眠。